Szakma Kiváló Tanulója verseny | Kiskunlacházi Szakközép- és Szakképző Iskola
Iskolánkban immár hagyomány, hogy versenyzőket indítunk az SZKTV versenyen. A tanulók december hónapban jelentkeznek a megyei versenyekre, itt írásbeli feladatokat oldanak meg, majd ezek javítása után a legjobbak továbbjutnak, egy országos válogató versenyre. Ide 2 lacházi tanuló is bejutott az épületasztalos szakmában Zsivnovszki József és Szűcs Donát (ezzel Pest megye egyik legeredményesebb iskolája lettünk). A válogatóról az országos döntőre 3 tanuló jutott tovább, ezek között volt Szűcs Donát.
A döntő 3 napos verseny vol,t a Hungexpo területén tartották a Szakma Sztár fesztivál keretében (http://www.szakmasztar.hu/). A megnyitón ott volt Orbán Viktor miniszterelnök, Czomba Sándor államtitkár és Parragh László kamarai elnök is. A rendezvény szlogenje: „Egy jó szakma felér egy diplomával”
A fesztiválra az egész országból a Kamara szervezésében több mint tízezer tanulót hoztak fel, akik végignézhették a versenyzőket munka közben, illetve színvonalas műsorokat tekinthettek meg a nagyszínpadon. A mi szakközépiskolánkat is meghívták, tekintettel arra, hogy több éven át tanulóink két szakmában az épületasztalos és a szobafestő szakmában első-második országos helyezést értek el.
A verseny harmadik napján, április 29-én, telefonon értesített Mayering Viktor tanár úr, hogy Szűcs Donát az első helyen végzett.
Később hivatalosan is megkaptuk az értesítést.
A költészet napja – Kazinczy verseny